Krauja (Naujenes pagasts)
Šis raksts ir par ciemu Naujenes pagastā. Par citām jēdziena Krauja nozīmēm skatīt nozīmju atdalīšanas lapu. Krauja (agrāk Hoftenberga; latgaliešu: Kolnumuiža ) ir apdzīvota vieta (lielciems) Augšdaugavas novada Naujenes pagastā. Izvietojusies Daugavas labajā krastā pie Daugavpils—Indras dzelzceļa (stacija Krauja) 5 km no pagasta centra Naujenes, 11 km no novada centra Daugavpils centra un 235 km no Rīgas. Apdzīvoto vietu šķērso reģionālais autoceļš P65. Apdzīvotā vieta izveidojusies ap bijušās Hoftenbergas muižas (latgaliešu: Kolnumuiža, poļu: Klarpfiszke) centru. Kraujā atrodas Naujenes mūzikas un mākslas skola, Naujenes jaunatnes iniciatīvas un sporta centrs, Naujenes bērnu nams, bērnudārzs «Rūķītis», Naujenes Tautas bibliotēka, pasts, ģimenes ārsta prakse.